en da en da da ro da da da sv da da en sv da en en nl sv da da da sv da da sv sv da da en sv fr da da en
Hansson, Carola - Nordic Women's Literature
Født i Stockholm, blev doktor i russisk ved Stockholms Universitet i 1975. Hun har undervist, arbejdet som oversætter og dramaturg ved svensk tv og er gift med litteraturprofessor Ulf Boethius. I begyndelsen af 1980’erne udgav hun sammen med Karin Lidén to bøger om kvinder i Rusland, Samtal med kvinnor i Moskva, 1980, og Kuinnan & Ryssland, 1981.
Hun debuterede i 1983 som romanforfatter med barndomsbeskrivelsen Det drömda barnet. Allerede her findes den særlige tone af angst og længsel, der bærer hendes romaner. Med Stilleben i vitt, 1985, nærmer hun sig også den eksakte og meget visuelle skrivemåde, der med årene er blevet stadig mere tydelig. Det udsatte barn, der står i centrum i hendes første romaner eller befinder sig i periferien som i de følgende Pojkenfrån Jerusalem, 1986, De två trädgårdarna, 1989, og Resan till det blå huset, 1991, kræver stadig opmærksomhed. Den tabte barndom kalder på de stærkeste følelser. I Carola Hanssons romaner er der en afstand mellem ordene og det, de betegner. Virkeligheden er, ligesom barnet inde i os, utilgængelig, men hele tiden rækker hendes tekster ud efter den, både billedligt og bogstaveligt. Med romanen Andrej fra 1994 fik hun sit store kritikergennembrud.
Siden ovenstående biografi blev publiceret i Nordisk Kvindelitteraturhistorie har Carola Hansson udgivet romanerne Steinhof, 1997, Den älskvärde, 2000, Mästarens dröm, 2005, og Med ett namn som mitt, 2009.
Hun har bl.a. modtaget De Nios pris 2006, Svenska Akademiens Doblougska priset 2006 og Övralidspriset 2011.
Udvalgt litteratur om forfatteren
Lisbeth Larsson: "Ett alltförbrännande ljus. Om Carola Hanssons Pojken från Jerusalem" i: Utsikter, 1997
Christine Sarrimo: "Ett möte i sångens och ordningens tecken" i: Tidsskriften 90tal, nr. 10, 1993
Et jeg i opløsning
Litteratur om/af forfatteren i libris.kb.se
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.